Nekopara

er en japansk visuell roman-serie utviklet av Neko Works og gitt ut av Sekai Project. Det første spillet i serien, Nekopara Vol. 1, ble sluppet ut 29. desember 2014. Serien er satt i en verden hvor mennesker lever side om side med , kjent som «nekos» (entall: neko), og kan ha dem som kjæledyr.

Serien 
Nekopara er en serie med visuelle romaner, så mesteparten av spillet består av spilleren som leser og ser gjennom spillets handling. Nekopara har ingen valg som blir gitt til spilleren, så spilleren har ingen valg ovenfor hvordan handlingen utspiller seg. Alle figurene i spillet har fått stemmer, utenom hovedpersonen, og bruker et system som kalles «E-mote» som lar figurene i spillet til å bli animert, istedenfor å være stillestående «sprites».

Handling 
Kashou Minaduki har flyttet hjemmefra for å åpne sitt eget konditori. Mens han pakker ut sakene han har tatt med hjemmefra, oppdager han at to av kattejentene hjemmefra, Chocola og Vanilla, ble med han ved å gjemme seg i to av pappeskene. Etter hvert overtaler de han til å la dem bli og bo sammen med han, og hjelpe rundt i det konditoriet hans, «La Soleil». Gjennom hele handlingen får han ofte besøk av lillesøsteren sin, Shigure, i tillegg til de andre kattejentene.

Rollefigurer

Hovedpersonen i serien. Han kommer fra en lang familielinje med kokker, og bestemmer seg for å flytte hjemmefra og åpner sitt eget konditori.

Chocola er en munter og energisk brunhåret neko. Hun er veldig glad i Kashou, og kaller han «master». Hun liker ikke å tenke på å være vekk fra han, så hun ble med Kashou da han flyttet ut. Hun er Vanillas tvillingsøster.

Vanilla er en rolig hvithåret neko. Hun uttrykker sjeldent følelsene sine, og kan karakteriseres som kūdere (japansk for kald, kynisk). Hun elsker tvillingsøsteren til Chocola, og følger henne overalt. Chocola og Vanilla er de yngste nekoene i Minaduki-familien.

Shigure er Kashous lillesøster. Hun har romantiske følelser mot Kashou. Hun og broren hennes er eierne til alle Nekoene i Minaduki-familien.

Azuki er den eldste nekoen i Minaduki-familien. Selv om hun er den eldste, så har hun en noe rampete til en viss grad ond personlighet. Hun har likevel i praksis mesteparten av ansvaret for resten av nekoene, spesielt mens de jobber for Kashou i konditoriet hans. Hun kan karakteriseres som tsundere, siden hun ofte er sarkastisk og prøver å gjemme sine sanne følelser. Hun er en munchkin.

Maple er den nest eldste nekoen i Minaduki-familien. Hun er selvstendig og ganske moden. Hun liker å besøke kafeer for å spise og drikke. Hun er en amerikansk curl.

Cinnamon er den tredje eldste nekoen i Minaduki-familien. Hun er ganske pervers, og ender derfor opp å tolke ting med en seksuell tone, og blir til og med kåt av det. Hun har det største brystet av alle nekoene i familien. Hun er en Scottish Fold.

Coconut er den tredje yngste nekoen i Minaduki-familien. De andre nekoene i serien anser henne som kul, men hun ønsker selv at hun heller var søt. Hun er ikke spesielt selvsikker, siden hun er klumsete og har ingen klare ferdigheter. Hun prøver også hardt å oppføre seg som en storesøster, i tillegg til å ikke være en stor hindring for Kashou eller de andre nekoene. Hun er en maine coon.

Milk er en ung neko som jobber i kiosk som selger takoyaki.

Utgivelser 
Nekopara Vol. 1 ble sluppet ut som to forskjellige versjoner, en usensurert versjon med pornografiske scener, og en sensurert versjon, som har alle de pornografiske scenene fjernet. Den sensurerte versjonen ble gitt ut 29. desember 2014 på Steam, mens den usensurerte versjonen ble sluppet ut dagen etter. En mindre og sensurert etterfølger ble sluppet ut med tittelen Nekopara Vol. 0 16. august 2015. Nekopara Vol. 2, den fulle etterfølgeren til det første spillet, ble sluppet ut 19. februar 2016. Nekopara Vol. 3 skulle komme ut 28. april 2017, men ble forsinket til 26. mai 2016 grunnet at Sayori ble syk uforventet og lagt inn på sykehus. Kort tid etter at Vol. 3 ble sluppet ut annonserte Neko Works at Vol. 4 var på vei.

Anime 
Sekai Project kunngjorde i juli 2016 at de ville starte en Kickstarter-kampanje for å finansiere produksjonen av en Nekopara-anime. Kampanjen ble startet i desember 2016, og nådde sitt mål for å samle inn 100 000 amerikanske dollar noen få timer etter den startet. Da den ble avsluttet hadde den samlet inn 963 376 amerikanske dollar fra 9322 forskjellige bidragsytere. Kampanjen ble utvidet for å nå det siste målet i kampanjen, som var å samle inn en million dollar. I mars 2017 ble kampanjen endelig avsluttet. Det har også blitt kunngjort at animeen vil være i OVA-format.

Mottagelse 
Hardcore Gamer ga Nekopara Vol. 1 en positiv anmeldelse, og skrev at Nekopara er en lett og hyggelig visuell roman, som de som liker kattejenter vil like.

Salg 
Per august 2015 hadde Nekopara Vol. 1 solgt over 110 000 kopier. Per mai 2016 hadde serien solgt over 500 000 eksemplarer. Per april 2017 hadde den solgt over en million.

Referanser

Eksterne lenker 
 
 Nekopara Wiki
 

Videospill fra 2014
Visuelle romaner
Windows-spill
Videospill utviklet i Japan